**NERINGOS SAVIVALDYBĖS ADMINISTRACIJOS**

**ŠVIETIMO SKYRIAUS**

**2022 METŲ VEIKLOS PLANO ATASKAITA**

Švietimo skyrius yra Neringos savivaldybės (toliau – Savivaldybė) administracijos padalinys, atliekantis viešojo ir vidaus administravimo funkcijas. 2022 metais Švietimo skyriuje (toliau – skyrius) dirbo 4 valstybės tarnautojai: švietimo skyriaus vedėjas ir trys vyriausieji specialistai (švietimo, sporto ir valstybinės kalbos tvarkytojas). Valstybės tarnautojai vykdė jiems pareigybės aprašymais ir skyriaus nuostatais pavestas funkcijas ir pareigas. Valstybinės kalbos tvarkytojui išėjus iš valstybės tarnybos, šio specialisto funkcijas vykdė skyriaus vedėja.

**VEIKLOS KONTEKSTAS**

Įgyvendinant užsibrėžtus strateginius ***švietimo*** tikslus, buvo siekiama veiksmingai ir kokybiškai organizuoti švietimo procesą, burti bendruomenę reikšmingiems pokyčiams mieste bei užtikrinti neformalųjį mokinių švietimą ir ikimokyklinio ugdymo prieinamumą savivaldybėje.

***Įgyvendinant Švietimo, mokslo ir sporto ministro teisės aktus dėl švietimo įstaigų vadovų kasmetinės veiklos vertinimo, 2022 m. atliktas visų švietimo įstaigų vadovų 2021 m. metinės veiklos užduočių kartu su siektinais veiklos rezultatais ir jų vertinimo rodikliais ataskaitų analizė***; pateiktos rekomendacijos savivaldybės merui dėl vadovų veiklos vertinimo; dalyvauta vadovų veiklos vertinimo pokalbyje su savivaldybės meru; su švietimo įstaigų vadovais aptartos ir nustatytos 2022 metų veiklos užduotys; vadovų vertinimo ataskaitos kartu su 2022 m. užduotimis paskelbtos viešai savivaldybės interneto svetainėje. Papildomai analizuotos ir koreguotos švietimo įstaigų veiklos ataskaitos, jos pristatytos savivaldybės tarybai (2021-03-31sav. tarybos sprendimai Nr. T1-35, T1-36, T1-37, T1-38). Papildomai buvo organizuotos veiklos, susijusios su Neringos meno mokyklos vadovo pareigų pavedimu ir konkurso organizavimu (2022-09-29 Nr. V10-85, 2022-12-07 Nr. V10-111, 2022-12-14 Nr. V10-116) . Parengti teisės aktai dėl N. Airošiaus pareigų ėjimo antrąją kadenciją (2022-12-12 Nr. V11-57).

***Analizuojant ir vertinant švietimo būklę bei kaitą ir jai įtaką darančius veiksnius, atsižvelgiant į švietimui keliamus tikslus ir uždavinius, parengta***s ***ir patvirtintas savivaldybės taryboje Neringos savivaldybės bendrojo ugdymo mokyklų tinklo pertvarkos 2022–2026 metų bendrojo planas*** (2022-03-31 Nr. T1-59). Parengtas savivaldybės mero raštas savivaldybių asociacijai, Švietimo, mokslo ir sporto ministerijai dėl lengvatų Neringos savivaldybei formuojant klases bendrojo ugdymo programose (pasiektos išimtys dėl mažiausio skaičiaus 1-10 klasėse netaikymo bei 12-os mokinių skaičiaus iki 2026 metų vidurinio ugdymo programose). Papildomai mažinant neigiamas pasekmes mokiniams, kai neformuojama klasė Neringos gimnazijoje, priimtas savivaldybės tarybos sprendimas dėl pritarimo Neringos savivaldybės teritorijoje gyvenančių mokinių, besimokančių Klaipėdos miesto savivaldybės bendrojo ugdymo mokyklų vidurinio ugdymo programose, kai vidurinis ugdymas neorganizuojamas Neringos savivaldybėje, ūkio išlaidų kompensavimo sutarčiai (2022-04-28 Nr. T1-71), kurią įgyvendinant teikiama informacija Klaipėdos savivaldybei dėl mokinių, už kuriuos Neringos savivaldybė įsipareigoja mokėti ūkio lėšas (2022-12-05 Nr. V13-755 ir 2022-12-21 Nr. V13-782). Taip pat priimtas savivaldybės tarybos sprendimas dėl dalies būsto išlaidų kompensavimo mokiniams, kurie vyksta ugdytis į kitą savivaldybę, nes Neringos gimnazijoje neformuojama klasė (2022-03-31 Nr. T1-57 ir 2022-04-28 Nr. T1-70) bei su šiuo sprendimu susijusių išlaidų kompensavimo teisės aktai (2022-09-08 Nr. V13-570, 2022-10-19 Nr. V13-661, 2022-11-14 Nr. V13-701, 2022-11-23 Nr. V13-728, 2022-11-28 Nr. V13-744, 2022-12-21 Nr. V13-783).

***Siekiant atlikti savivaldybei privalomų ir pasirenkamųjų rodiklių analizę, esamos švietimo sistemos būklės ir kaitos analizę, reikalingą Pažangos planui parengti, siekiant dalyvauti „Tūkstantmečio mokyklų“ programoje, surinktos iš Švietimo valdymo informacinės sistemos (ŠVIS) savivaldybei privalomų ir pasirenkamųjų stebėsenos rodiklių 2020-2022 metų reikšmės***, pasirengta atlikti Švietimo pažangos ataskaitą, kuri būtų pagrindas Pažangos planui rengti, jei būtų sudarytos sąlygos Neringos savivaldybei dalyvauti „Tūkstantmečio mokyklų“ programoje. Papildomai dalyvauta Nacionalinės švietimo agentūros projekte „Duomenimis pagrįsto švietimo valdymo kultūros plėtra savivaldybėse“ testuojant kuriamą sistemą ir duomenis renkant savivaldybių švietimo stebėsenai.

***Siekiant įvertinti*** ***nustatytų atlyginimo dydžių už teikiamas atlygintinas paslaugas švietimo įstaigose pagrįstumą, o esant poreikiui inicijuoti teisės aktų keitimą, įvertintos švietimo įstaigų teikiamos mokomos paslaugos, parengti ir patvirtinti savivaldybės tarybos sprendimai dėl įkainių pakeitimo*** (2022-06-30 Nr. T1-111, parengtas sprendimo projektas dėl Neringos gimnazijos teikiamų atlygintinų paslaugų kainų pakeitimo). Papildomai rengti ir pateikti savivaldybės tarybai sprendimo projektai, susiję su atlygintinų paslaugų lengvatų teikimu ukrainiečiams (2022-03-31 Nr. T1-61 ir Nr. T1-62, 2022-12-22 Nr. T1-229).

***Siekiant pasiruošti įdiegti atnaujintas ugdymo programas, įgytos naujos kompetencijos keliant kvalifikaciją Nacionalinės švietimo agentūros projekto „Skaitmeninio ugdymo turinio kūrimas ir diegimas“ 2.1.1. veiklos „Savivaldybių komandų mokymai ir konsultacijos diegiant atnaujintą ugdymo turinį.“ konsultaciniuose mokymuose***. Organizuoti Neringos savivaldybės ugdymo turinio atnaujinimo (UTA) komandos mokymai; parengtas atnaujinto ugdymo turinio įgyvendinimo Savivaldybėje veiksmų ir priemonių planas; suteikta metodinė pagalba ir konsultacijos Neringos gimnazijos administracijai ir mokytojams.

## ***Siekiant plėtoti STEAM pakraipos neformaliojo vaikų švietimo paslaugas, organizuota STEAM pakraipos neformaliojo vaikų švietimo plėtra***: STEAM pakraipos dvi neformaliojo vaikų švietimo programos, kuriose dalyvavo 15 mokinių (vaikų); suorganizuotos 4-ios STEAM dalykų olimpiados ir konkursai (fizikos, chemijos, matematikos, 1-4 klasių matematikos konkursas), kuriuose dalyvavo 30 mokinių.

***Siekiant tikslingai naudoti specialiąja tiksline dotacija skiriamas Mokymo lėšas, finansuotos FŠPU programos, vykdomos Neringos meno ir sporto mokyklose.*** Kaip ir kasmet konsultuoti Neringos savivaldybės formalųjį vaikų ugdymą papildančių neformaliųjų ugdymo įstaigų atsakingi asmenys darbui su Mokinių registru; patikrinti mokinių sąrašai Neringos meno ir sporto mokyklose (Mokinių registre); parengti Administracijos direktoriaus įsakymai dėl Mokymo lėšų formalųjį vaikų ugdymą papildančių neformaliųjų ugdymo programų vykdytojams paskirstymo; atlikta FŠPU programų vykdymo stebėsena.

***Įgyvendinant įstatymų nuostatas dėl patikimų duomenų apie švietimo būklę teikimo, tikslinti Mokinių registro, Pedagogų registro, Švietimo ir mokslo institucijų registro, Nelankančių ir nesimokančių mokinių registro, Neformaliojo švietimo programų registro (buvusio KTPRR), Švietimo valdymo informacinėse sistemose duomenys.*** Kasmet tikrinami Pedagogų registro (PR) duomenys, konsultuojant MR vartotojus (ypač naujus) duomenų suvedimo klausimais, ir suformuojamos PR statistinės ataskaitos registre; esant poreikiui tikslinami Švietimo ir mokslo institucijų registro (ŠMIR) duomenys apie savivaldybėje esančias švietimo įstaigas (pakeičiami švietimo įstaigų nuostatai, registruojamos įstaigos, teikiančios neformaliojo mokymo paslaugas savivaldybėje); analizuojami Nelankančių ir nesimokančių mokinių registro (NEMIS) duomenys, suvedama turima ar įvairiuose šaltiniuose randama informacija apie deklaruotus, bet Neringoje negyvenančius ir Lietuvos Respublikoje jokios švietimo įstaigos nelankančius mokius; tikslinami Neformaliojo švietimo programų (NŠPR) registro duomenys, patikrinant neformaliojo švietimo programas, vykdomas švietimo teikėjų Neringos savivaldybėje, akredituojant programas, finansuojamas NVŠ lėšomis; suformuojamos Švietimo valdymo informacinėse sistemose (ŠVIS) teikiamų statistinių ataskaitų suvestinės bei analizuojami ŠVIS teikiamų statistinių ataskaitų duomenys.

***Siekiant užtikrinti savivaldybėje neformaliojo švietimo programų įvairovę ir plačiau tenkinti mokinių poreikius ugdytis įvairias kompetencijas, organizuotas Neformaliojo vaikų švietimo programų vykdymas Neringos savivaldybėje.*** Gaunant valstybės lėšas pasirašyti Jungtinės veiklos sutarties pakeitimai, teikta informacija dėl NVŠ programų teikimo, konsultuoti programų teikėjai; organizuoti NVŠ programų vertinimo komisijos posėdžiai, rengti teisės aktai dėl programų akreditavimo, NVŠ programų teikėjų finansavimo; teiktos finansavimo ir įgyvendinimo ataskaitos NVŠ lėšas skiriančiai institucijai.

***Analizuojant švietimo įstaigų ugdymą reglamentuojančius teisės aktus, rekomendacijas, parengti ugdymo procesą ar kitą įstaigų veiklą nustatantys aprašai.*** Išanalizuotos švietimo įstaigų vadovų metinės veiklos ataskaitos, parengti jas patvirtinantys savivaldybės tarybos sprendimai; pakeistos Neringos gimnazijos teikiamų atlygintinų paslaugų kainos; patikslintas Neringos savivaldybės švietimo įstaigų pedagoginių darbuotojų ir kitų darbuotojų etatų skaičius; numatytos lengvatos iš Ukrainos atvykusiems mokiniams (vaikams) gaunant mokamas švietimo paslaugas; pakeistas Neringos savivaldybės mokymo lėšų apskaičiavimo, paskirstymo, naudojimo ir perskirstymo tvarkos aprašas; parengta Lietuvos Respublikos 2022 metų valstybės biudžeto lėšų, skirtų Neringos savivaldybės bendrojo ugdymo mokyklų tinklo stiprinimo iniciatyvoms skatinti, naudojimo tvarka, parengtas Valstybės biudžeto lėšų, skirtų 2022 m. išlaidoms, susijusioms su Neringos savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašas; patikslinta mokslo metų pradžia ir trukmė Neringos savivaldybės švietimo įstaigose; nauja redakcija patvirtinta priėmimo į Neringos sporto mokyklą tvarka.

Įgyvendinant užsibrėžtus strateginius ***sporto*** tikslus, buvo siekiama veiksmingai ir kokybiškai organizuoti kūno kultūros ir sportinės veiklos procesą, burti bendruomenę reikšmingiems pokyčiams mieste bei užtikrinti kryptingą sporto infrastruktūros vystymą bei kūno kultūros ir sporto paslaugų įvairovės plėtotę.

***Siekiant kryptingai vystyti sporto infrastruktūrą:***

Pagerinta sporto infrastruktūra Neringos mieste:

• Pakeistos lauko treniruoklių rankenos ir naudojimosi jais aprašai – 95 vnt.;

• Atnaujinti lauko treniruokliai (perdažyti, pakeistos susidėvėjusios dalys ir kt.) – 5 vnt.;

• Atnaujinta futbolo aikštelė (L. Rėzos g. 23A, Neringa): perdažyti futbolo vartai, atnaujinta ir išvoluota veja;

• Įrengtos paplūdimio tinklinio ir futbolo aikštelės Nidoje (ties Nidos–Smiltynės pl. 13A, Neringa);

• Atliekami rangos darbai krepšinio ir lauko teniso aikštelių (Žaliasis kl. 2, Neringa);

• Rengiamas lauko krepšinio aikštelės projektas (ties L. Rėzos g. 23A, Neringa).

***Siekiant užtikrinti leidimų išdavimo sportiniams renginiams procesą:***

1. Išanalizuoti 29 prašymai dėl leidimo išdavimo organizuoti renginį.
2. Parengti 26 Neringos savivaldybės administracijos direktoriaus įsakymai dėl leidimo organizuoti renginį.
3. Išduota 11 leidimų organizuoti renginius.
4. Parengti 3 pranešimai renginių organizatoriams, kuriems renginių organizavimui nereikia leidimų.

***Siekiant plėtoti kūno kultūros ir sporto paslaugų įvairovę:***

1. Organizuotas kūno kultūros ir sporto projektų, iš dalies finansuojamų Neringos savivaldybės biudžeto lėšomis konkursas 2023 metams. Konkurso laikotarpiu pateikta paraiškų – 15.
2. Dalinai finansuota 12 kūno kultūros ir sporto projektų.
3. Įgyvendinta 12 kūno kultūros ir sporto projektų;
4. Apibendrintos 12 gautos kūno kultūros ir sporto projektų įvykdymo ataskaitos ir pateiktos Neringos savivaldybės administracijos kūno kultūros ir sporto projektų vertinimo komisijai.
5. Pakeista kūno kultūros ir sporto projektų vertinimo komisija.

***Siekiant paskatinti geriausius Neringos savivaldybės sportininkus:***

1. Organizuotas Neringos savivaldybės sportininkų skatinimo paraiškų priėmimas. Iš viso pateikta paraiškų – 6.
2. Paskatinti piniginiais prizais 5 sportininkai, pasiekę aukštų sporto rezultatų.
3. Pakeista sportininkų skatinimo komisija.

***Siekiant dalyvauti projektinėje veikloje*:**

1. Parengti dokumentai dėl finansavimo gavimo universalaus sporto aikštyno (Žaliasis kl. 2, Neringa) tolimesniam vystymui ir pateikti Švietimo, mokslo ir sporto ministerijai. Būsena – lėšų neskirta.
2. dalyvauta savivaldybės komisijų darbe – visuomenės sveikatos rėmimo, jaunimo iniciatyvų, kūno kultūros ir sporto, sportininkų skatinimo. Jų metu analizuotos ir vertintos paraiškos, dalyvauta posėdžiuose.

***Siekiant tobulinti viešų sporto objektų žinomumą ir interaktyvumą***, sukurtas sporto objektų žemėlapis, kuriame galima rasti informaciją apie Neringos viešo naudojimo sporto erdves (matyti visus sporto objektus viename žemėlapyje, tikslią jų buvimo vietą, galimybė filtruoti pagal Neringos vietoves ir kt.). Sporto objektų žemėlapio interneto nuoroda: <https://neringa.lt/veiklos-sritys/sportas/sporto-baze/341>

***Surinkti statistiniai duomenys, susiję su fiziniu aktyvumu ir sportu, sporto organizacijų veikla: sportininkais, treneriais, sporto ir sveikatingumo renginiais, stovyklomis, sporto bazėmis, finansais ir t. t.*** Parengta 2021 metų sporto veiklos statistinė ataskaita ir pateikta Lietuvos sporto centrui.

***Siekiant įgyvendinti strateginio planavimo dokumentus savivaldybėje, organizuotos ir įgyvendintos Savivaldybės SVP priemonės, parengiant aktualius MVP bei SVP bei jų įgyvendinimo ataskaitas.*** Bendradarbiauta su Ugdymo ir sporto veiklos programos priemonių vykdytojais dėl SVP įgyvendinimo, todėl programoje 2022 m. numatytos 30 veiklų, iš kurių 2022 m. finansuotos 27. Iš finansuotų veiklų įgyvendinta visiškai ar iš dalies visos 27 veiklos, kas sudaro 90 proc. visų įgyvendinamų SVP numatytų veiklų.

Įgyvendinant užsibrėžtus strateginius ***valstybinės kalbos*** vartojimo ir taisyklingumo kontrolės tikslus, valstybės deleguota savivaldybei funkcija atlikta trimis kryptimis: kontrolės (tikrinimai), prevencijos (derinimai, konsultacijos), šviečiamoji (atmintinės, metodiniai patarimai, renginiai).

***Siekiant užtikrinti viešosios valstybinės kalbos vartojimo ir taisyklingumo Neringos savivaldybės teritorijoje kontrolę, teikiant pagalbą fiziniams ir juridiniams asmenims valstybinės kalbos vartojimo klausimais***, kiekvienais metais Valstybinei kalbos inspekcijai yra parengiamas ateinančių metų veiklos planas ir pateikiamos einamųjų metų veiklos plano įvykdymo ataskaitos.

Pagal 2022 metais patvirtintą Valstybinei kalbos komisijai teikiamą planą Neringos interneto svetainės skyrelio *Valstybinė kalba* poskyris ***Metodiniai patarimai***buvo papildytas 9 naujais metodiniais patarimais, atsižvelgiant į dažniausiai pasitaikančias klaidas, kasdienybės aktualijas ir paplitusius vartosenos atvejus, tikintis, kad ne tik savivaldybės administracijos darbuotojai, bet ir kiti suinteresuoti svetainės lankytojai domėsis kalbos patarimais bei vadovausis jais praktikoje.

2022 m. buvo ***patikrinti 8 savivaldybėje veikiančių įstaigų*** siunčiamieji bei vidaus dokumentai (prašymai, įsakymai, vidaus tvarkos aprašai, nuostatai ir pan.), bendrojo pobūdžio informaciniai skelbimai, aktualiausios įstaigos interneto svetainės skiltys. Savivaldybėje veikiančioms įmonėms, įstaigoms ir organizacijoms parengtas ir išsiųstas trumpas kalbos patarimų sąvadas su aktualiais kalbos vartojimo pavyzdžiais. Kalbos patarimų sąvadas buvo sudarytas atsižvelgiant į dažniausiai pasitaikančias klaidas, aptariant aktualiausius ir labiausiai paplitusius kalbos vartojimo atvejus.

***Siekiant informacinės sklaidos ir priimtų sprendimų bei įvairių duomenų viešinimo,*** interneto svetainėje neringa.lt skelbiama informacija apie švietimo įstaigas, įgyvendintus ir dabar vykdomus projektus, skelbiami švietimo įstaigų vadovų vertinimai ir metinės veiklos užduotys; skelbiamas parengtas kalendorinių metų sporto renginių kalendorius, atnaujinama aktuali informacija apie kūno kultūros ir sporto projektus, Neringos savivaldybės sportininkų skatinimą ir kt.; skelbiamos įvairios informacinės nuorodos bei internetiniai leidiniai įvairiais kalbos klausimais, paskelbta daug metodinių rekomendacijų kalbos taisyklingumo klausimais.

Švietimo skyriaus vedėja Asta Baškevičienė